**Obrazloženje uz prijedlog Proračuna Općine Proložac za 2024. godinu i projekcije za 2025. i 2026. godinu .**

**1. UVOD**Temeljem članka 41. Zakona o proračunu (NN 144/21), predstavničko tijelo JLP(R)S  
obvezno je na prijedlog izvršnog tijela do kraja tekuće godine donijeti proračun za iduću proračunsku  
godinu i projekcije proračuna za sljedeće dvije proračunske godine. Proračun Općine Proložac  
za 2024. godinu izrađen je na temelju Zakona o proračunu (NN 87/08, 136/12 i 15/15) i Uputa za izradu  
proračuna jedinica lokalne i područne (regionalne) samouprave za razdoblje 2024. – 2026. godine, koje je sastavilo Ministarstvo financija.  
Navedenim aktima omogućava se financiranje poslova, funkcija i programa koje izvršavaju upravna  
tijela, radi ostvarivanja javnih potreba i prava građana, koji se temeljem posebnih zakona i drugih na  
zakonu zasnovanih propisa financiraju iz javnih prihoda, odnosno iz proračuna Općine Proložac.  
Metodologija izrade proračuna propisana je Zakonom o proračunu i podzakonskim aktima:  
Pravilnikom o proračunskim klasifikacijama (NN 26/10 i 120/13) i Pravilnikom o proračunskom  
računovodstvu i Računskom planu (NN 114/10, 31/11, 124/14, 115/15, 135/15, 87/16 i 03/18).  
Zakonom o proračunu uveden je trogodišnji fiskalni okvir i programsko planiranje. Time su  
postavljena dva glavna cilja: prvi je preuzimanje odgovornosti za rezultate provedbe programa (i aktivnosti i projekata) i postizanje fiskalne discipline, a drugi je alokacija raspoloživih sredstava prema razvojnim prioritetima lokalne jedinice.  
Zakon o proračunu utvrđuje da se proračun JLP(R)S za sljedeću godinu donosi na razini podskupine  
(treća razina računskog plana), a projekcije proračuna za naredne dvije godine na razini skupine (druga  
razina računskog plana).  
 Izmjenama i dopunama Zakona o proračunu mijenja se sadržaj plana razvojnih programa na način da sam plan razvojnih programa predstavlja strateško – planski dokument.  
Člankom 12. Zakona o proračunu propisano je jedno od ključnih proračunskih načela – načelo  
transparentnosti. Načelo transparentnosti iznimno je važno zbog uvida javnosti svih zainteresiranih u način trošenja proračunskih sredstava.

**2. OBRAZLOŽENJE PLANIRANIH PRIHODA/PRIMITAKA, RASHODA/IZDATAKA PRORAČUNA OPĆINE  
PROLOŽAC ZA 2024. GODINU, S PROJEKCIJAMA ZA 2025. I 2026. GODINU**

Osnovno polazište za izradu Proračuna Općine Proložac za razdoblje 2024. – 2026.  
godine i pratećih plansko – financijskih dokumenata ( odluka o izvršavanju proračuna) su ostvareni prihodi i primici te rashodi i izdaci do konca listopada 2023. godine i procjena ostvarenja istih do kraja 2023. godine. Najznačajniji prihodi proračuna su: prihodi od poreza, prihodi od imovine, i  
od subjekata unutar općeg proračuna,  
Radi smanjenja nejednakosti fiskalnog kapaciteta JLPR(S)-a općine, gradovi i županije čiji je  
kapacitet ostvarenih poreznih prihoda manji od referentne vrijednosti kapaciteta ostvarenih poreznih  
prihoda ostvaruju pravo na sredstva fiskalnog izravnanja. Prihodi od fiskalnog izravnanja u 2024. godini  
planirani su na prošlogodišnjoj razini, u iznosu od 760 000,00 eura. Prihodi od poreza i prireza na dohodak planirani su u iznosu od 430 000,00 eura. Prihodi od poreza na dohodak vezani su uz rast zaposlenosti i bruto plaće i zakonske odredbe.  
Planiran je na razini ostvarenja prihoda od poreza na dohodak do konca listopada 2023. godine te procjena ostvarenja do kraja 2023. godine.  
Izvori financiranja  
Osnovni izvori financiranja proračuna su: opći prihodi i primici, vlastiti prihodi, prihodi za posebne  
namjene, te namjenski primici.  
U izvor financiranja – opći prihodi i primici proračun uključuje prihode od poreza, prihode od financijske  
imovine, prihode od nefinancijske imovine  
U izvor financiranja prihodi za posebne namjene – uključuju se prihodi čije su korištenje i namjena utvrđeni posebnim zakonima i propisima (namjenski prihodi)   
  
Izvor financiranja prihodi od iznajmljivanja nefinancijske imovine i naknade s naslova osiguranja –  
čine sredstva iznajmljivanja nefinancijske imovine   
Izvor financiranja namjenski primici – čine primici od financijske imovine i zaduživanja, čija je namjena  
utvrđena posebnim ugovorima i/ili propisima.

Proračun Općine Proložac za 2024. godinu i projekcije za 2025. i 2026. godinu sastoji se od  
općeg i posebnog dijela.  
Opći dio Proračuna sastoji se od Računa prihoda i rashoda i Računa financiranja.  
U Računu prihoda i rashoda planirani su prihodi poslovanja i prihodi od prodaje nefinancijske imovine  
te rashodi poslovanja i rashodi za nabavku nefinancijske imovine, iskazani po ekonomskoj klasifikaciji i po  
izvorima financiranja.  
U Računu financiranja iskazani su primici od financijske imovine i zaduživanja te izdaci za financijsku  
imovinu i otplatu kredita i zajmova.  
U Posebnom dijelu Proračuna, planirani rashodi i izdaci raspoređeni su po programima odnosno  
aktivnostima, tekućim i kapitalnim projektima. U okviru programa, projekata i aktivnosti, rashodi i izdaci  
su iskazani prema ekonomskoj, funkcijskoj klasifikaciji i izvorima financiranja, sukladno Pravilniku o  
proračunskim klasifikacijama.  
**2.1. PRIHODI I PRIMICI PRORAČUNA**

Ukupni prihodi i primici proračuna Općine Proložac za 2024. godinu planirani su u iznosu od  
 2 138 975,00 eura.  
Ukupni rashodi i izdaci proračuna Općine Proložac za 2024. godinu planirani su u iznosu od  
2 138 975,00 eura.

**2.1.1. PRIHODI POSLOVANJA**

Ukupni prihodi poslovanja u 2024. godini planiraju se u iznosu od 2 138 975,00 eura.  
Prihodi od poreza planiraju se za 2024. godinu u iznosu od 430 000,00 eura, prihod od fiskalnog izravnanja planiraju se 760 000 eura. Projekcija prihoda je napravljena na temelju procjene iznosa sredstava fiskalnog izravnanja i prihoda od poreza na dohodak i drugih poreznih prihoda u 2023. godini.  
  
Pomoći iz i od subjekata unutar općeg proračuna planiraju se u iznosu od 959 975,00 eura.  
Od navedenog iznosa najznačajniji iznos se odnosi na pomoći iz EU fondova, i to za projekte:  
- Izgradnja nerazvrstanih cesta na području Općine Proložac

izgradnja kanalizacijske mreže općine Proložac

izgradnja vodovodne mreže

briga za potrebite- program zaželi

Prihodi od iznajmljivanja nefinancijske imovine planiraju se u iznosu od 4 500,00 eura.

**2.2. RASHODI I IZDACI PRORAČUNA**

Prijedlog rashoda i izdataka prijedloga proračuna Općine Proložac za 2024. godinu iznose 2 138 975,00 eura.

Rashodi se odnose najviše na slijedeće stavke:

* Rashodi za zaposlene planirani su u iznosu od 50 000,00 eura
* Materijalni rashodi planirani su u iznosu od 266 150,00 eura
* Financijski rashodi planirani su u iznosu od 4 500,00 eura
* Donacije i ostali rashodi planirani su u iznosu od 486 325,00 eura
* Naknade građanima i kućanstvima u iznosu od 78 500,00 eura
* Rashodi za nabavu nefinancijske imovine planirani su u iznosu od 1 253 500,00 eura

**2.3. Posebni dio Proračuna se sastoji:**

* Rashodi za zaposlene u Općini planirani su u iznosu od 50 000,00 eura
* Donošenje i provedbe akata i mjera iz djelokruga izvršnih tijela planirani su u iznosu od 58 000,00 eura
* Troškovi protupožarne zaštite i civilne zaštite planirani su u iznosu od 9000,00 eura
* Troškovi javnih potreba u obrazovanju planirani su u iznosu od 244 100,00 eura (dječji vrtić, sufinanciranje prijevoza srednjoškolaca i studenata u iznosu od, sufinanciranje radnih bilježnica)
* Troškovi održavanja objekata i uređenja komunalne infrastrukture i zaštite okoliša, planirani su iznosu od 125 000,00 eura
* Troškovi izgradnje objekata i uređenja komunalne infrastrukture u iznosu od 1 205 000,00 eura
* Program razvoja poljoprivrede i gospodarstva planirana su sredstva u iznosu od 2 000,00 eura
* Program javnih potreba u kulturi planirana sredstva su u iznosu od 49 500,00 eura
* Program javnih potreba u sportu i turističkom sadržaju planirana sredstva su u iznosu od 82 000,00 eura
* Program javnih potreba u socijalnoj skrbi planirana su iznosu od 240 000,00 eura